**Referat fra postsakbehandling av MR-saker**

## *Møtet i Sverresborg MR 25. mars 2020 ble avlyst grunnet faren for spredning av COVID-19-viruset. MRs medlemmer ble bedt om å sende leder evt. menighetsforvalter sine kommentarer senest 30. mars. De som ikke sender inn kommentarer regnes til inntekt for vedtaksforslagene og de øvrige vurderingene i sakspapirene.*

**Sak 17/20 Protokoller**

Referat fra møte i MR 26.02.2020. Se vedlegg.

Protokollen godkjent uten kommentarer.

**Sak 18/20** **Orienteringssaker** **(post, personal m.m.)**

* Menigheten og corona-situasjonen ved sokneprest Silje K. Meisal.

**Sak 19/20 Menighetens årsrapport**

Silje og Marta bes vurdere en kommentar fra Magnus.

*Vedtak: Årsrapport for Sverresborg MR godkjennesmed følgende reservasjon: Kommentaren fra Magnus Vinnes ad avsnittet om diakoni og frivillighet tas til vurdering og eventuell korreksjon før rapporten sendes til endelig ferdigstillelse.*

**Sak 20/20 Regnskap**

Kommentarene til regnskapet er oversendt menighetsforvalter og vil danne grunnlag for en sak på neste MR.

*Vedtak: Sverresborg menighetsråd vedtar det framlagte årsregnskap for 2019 med de kommentarer som eventuelt vil komme fra revisor. Driftsresultatet kr 93 739, overføres disposisjonsfond. På bakgrunn av kommentarene fra Terje Simonsen og Magnus Vinnes ber MR om en grundigere redegjørelse for enkeltpostene i regnskapet på førstkommende møte i MR.*

**Sak 21/20 Revidert budsjett**

*Vedtak: Utarbeidelse og MR-behandling av eventuelt revidert budsjett utsettes inntil videre på grunn av COVID-19-pandemien.*

**Sak 22/20 Ungdomsarbeider**

Slik den økonomiske situasjonen for menigheten utvikler seg under pandemien, har menigheten neppe råd til å ansette en ungdomsarbeider på egne midler. Ikke desto mindre er det, når også ungdomsarbeidet trolig legges ned fram til sommeren, «lurt å ha en ungdomsarbeider klar til "en pangstart" etter sommeren, når det potensielt begynner å bli veldig lenge siden siste samling. Med forbehold om at vi har ressurser til det, selvfølgelig.» Saken om ungdomsarbeider må diskuteres på neste møte.

*Vedtak: AU søker soneleder (KfiT) om å få dekket utgiftene til en ungdomsarbeider i Sverresborg på kr 30 000 for høsten 2020 og kr 60 000 for hele 2021 via trosopplæringsmidler eller andre midler samt om å få dekket arbeidsgiveravgift, sosiale kostnader og linjekostnader.*

**Sak 23/20 Menighetens økonomi - givertjenesten**

Menighetens økonomi lider under pandemien, vi mister både leieinntekter og ofringer. Dette var også bakgrunnen for hvorfor sak 21/20 ble utsatt fordi den i realiteten handlet om hvordan vi selv kunne finne egne midler til en ungdomsarbeider.

Sakspapirenes antydning om å sette trykk på givertjenesten gis full støtte i de innsendte kommentarene, helst så fort som mulig mens krisen pågår.

*Vedtak: MR ber AU iverksette en kampanje for økt tilslutning til givertjenesten så fort som mulig.*

**Sak 24/20 Eventuelt**

1. **Neste møte i MR, tirsdag 28. april kl 1900:** Dersom oppfordringen om ikke å avholde møter i større grupper fremdeles gjelder, avholdes møtet digitalt. Michael Belsnes har tilbudt seg å organisere et digitalt møte på SKYPE og det tilbudet takker vi ja til. man fremdeles ikke bør møtedigitalt
2. **Menighetens årsmøte 19. april** utsettes inntil videre.
3. **COVID-19.** Konsekvensene for menigheten av en eventuell fortsettelse av «unntakstilstanden» blir sak på neste møte. Kirkevergen opplyser for øvrig at man ikke ser for seg permitteringer innen kirken under krisen.
4. **MRs seminar på Falstad 19.-20. sept**. Foreløpig regner vi med at seminaret blir avholdt, og ber om at de som ikke har meldt fra at de kan delta, gjør det umiddelbarft og seneste innen 15. april.

Referent: Ivar Selmer-Olsen

**Så sender jeg dere alle til slutt denne oppfordringen jeg fikk tilsendt på SMS:**

***«Det går en stor bønnelenke rundt i verden nå, for å be om at Coronaviruset må dø ut og at det som er spredd blir tregt nok til at vi kan håndtere det. Tanken er at du ber når du mottar meldingen, og sender den videre til 8 andre.»***

